3 Ka mukwa ocwalo mizwale, nenisa koni kubulela ku mina sina yabulela kwa batu ba kwa moya,+ kono sina yabulela kwa batu ba nama, sina yabulela kwa limbututu+ ze ku Kreste.2 Neni miutile ka mabisi, isiñi ka lico zetiile, kakuli nemusika tiyelela. Mane nihaiba cwale, hamusika tiyelela kale,+3 kakuli musali ba nama.+ Haubona mwahalaa mina kusanani muna ni mifilifili, kana ha mu ba nama,+ mi kana hamuzamayi sina mobazamaela batu ba lifasi?4 Kakuli yomuñwi hali: “Na ni wa Paulusi,” kono yomuñwi uli: “Na ni wa Apolosi,”+ kana hamuezi sina babañwi kaufela?5 Cwale Apolosi ki mañi? Ni Paulusi ki mañi? Ki likombwa+ zeo nemubile balumeli ka zona, sina Mulena mwanaafezi yomuñwi ni yomuñwi.6 Na nenicezi,+ Apolosi naaselaezi,+ kono Mulimu ki yena yanaahulisa,7 kuli yacala asike aba sesiñwi kamba yaselaela, kono ibe Mulimu yahulisa.+8 Cwale yacala ni yaselaela baeza nto yeswana,* kono mutu ni mutu ukaamuhela mupuzo wahae luli kulikana ni musebezi wahae.+9 Kakuli lusebeza hamoho ni Mulimu. Mina mu simu ya Mulimu yelimwa ki yena, mu muyaho wa Mulimu.+10 Ka kuya ka sishemo sa Mulimu sene nifilwe, neniyahile mutomo+ sina muyahi yali caziba,* kono mutu usili usweli wayaha fateñi. Kono mutu ni mutu atokomele mwayahela fa mutomo wo.11 Kakuli hakuna mutu yakona kutoma mutomo usili kwandaa otomilwe, ili yena Jesu Kreste.+12 Cwale haiba mutu ayaha fa mutomo wo ka gauda, silivera, macwe a butokwa, likota, musuhela, kamba mwange,13 musebezi wa mutu ni mutu ukabonahala seuli sona,* kakuli lizazi la muliko lika ubonahalisa, bakeñisa kuli ukapatululwa ka mulilo,+ mi mulilo kasibili ukabonahalisa mufuta wa musebezi wayahile mutu ni mutu.14 Haiba musebezi wayahile mutu fa mutomo usiyala, mutu yo ukaamuhela mupuzo;15 haiba musebezi wa mutu uyonga mwa mulilo, mutu yo ukasinyehelwa, kono yena kwateñi ukapiliswa; niteñi, haiba kuba cwalo, kukaba inge yabandukile mwa mulilo.16 Kana hamuzibi kuli mina mu tempele ya Mulimu+ ni kuli moya wa Mulimu uinzi ku mina?+17 Haiba mutu asinya tempele ya Mulimu, Mulimu uka musinya; kakuli tempele ya Mulimu ikenile, mi tempele yeo ki mina.+18 Kusike kwaba ni yaipuma: Haiba yomuñwi mwahalaa mina unahana kuli ubutali mwa lifasi le,* afetuhe sitoto, kuli abe yabutali.19 Kakuli butali bwa lifasi le ki butoto ku Mulimu, kakuli kuñozwi kuli: “Uswasa bababutali mwa bupumi bwabona.”+20 Mi hape kuñozwi kuli: “Jehova* waziba kuli mihupulo ya bababutali haina tuso.”+21 Hakulicwalo kusike kwaba ni yaitumba ka batu; kakuli lika kaufela ki zamina,22 ibe Paulusi kamba Apolosi kamba Kefasi*+ kamba lifasi kamba bupilo kamba lifu kamba lika zeliteñi cwale kamba lika zesataha, lika kaufela ki zamina;23 mi mina muba Kreste;+ mi Kreste ki wa Mulimu.
cjk_Latn